
Fostul șef al SIE, generalul(r) Silviu Predoiu, a dezvăluit la Radio Guerrilla, în dialog 
cu Liviu Mihaiu, în contextul unei discuţii despre numirile lui Florian Coldea și Laura 
Kovesi în posturi de virf la vîrste fragede, că nu Băsescu a creat-o pe Laura Kovesi, 
așa cum el însuși a spus în repetate rînduri, ci Monica Macovei, pe atunci ministru 
al Justiţiei în guvernul Tăriceanu. Mai mult, Predoiu afirmă că Băsescu nici măcar 
nu a fost foarte încîntat de persoana Laurei Kovesi, la acea vreme, transmite 
Inpolitics. 


"Doamna Kovesi a fost propunerea exclusivă a Monicăi Macovei, domnul Băsescu 
a acceptat-o, nu neapărat entuziast, dar a acceptat-o, avînd încredere în 
dna.Macovei, în utilitatea dnei.Macovei” a spus gen.Predoiu, care a mai dezvăluit 
că cei mai uimiţi de numiri au fost chiar Laura Kovesi și Florian Coldea, care la acea 
vreme se întrebau mereu "cum am ajuns eu aici?”. 


